AENOR audita el compliment de la Carta de Serveis de l’Ajuntament de Burjassot
2025-07-24

L’Ajuntament de Burjassot ha passat, amb nota, l’auditoria feta per l’Associació Espanyola de Normalització i Certificació (AENOR) a la seua Carta de Serveis, document que conté els compromisos que el Consistori estableix amb els veïns i que té com a principal objectiu la millora en la prestació dels serveis municipals i en l’atenció a la ciutadania.

Després de l’informe de l’Auditoria, s’ha comprovat que el grau de compliment dels 49 compromisos adquirits enguany, es compleixen, en el primer semestre, pràcticament en el 100%, la qual cosa suposa un compliment quasi total dels mateixos.

Com a punts forts, l’Auditoria assenyala la implicació i minuciositat del personal en el seguiment del compliment dels compromisos, pensant sempre en el benefici dels ciutadans i les millores realitzades en la pàgina web per a facilitar en tot el possible als seus usuaris la consulta dels serveis de l’Ajuntament de manera on-line. També destaca l’ajust i la reducció dels temps de gestió dels compromisos de l’àrea de Serveis Socials i l’enriquiment de la pròpia Carta de Serveis amb els compromisos demandats pels veïns i veïnes de Burjassot.

Així mateix, el document també arreplega la possibilitat de reforçar la comunicació telemàtica amb els ciutadans i xicotetes millores per al compliment total dels compromisos adquirits.

La Carta de Serveis es pot consultar en la web municipal, www.burjassot.org, concretament a la Seu Electrònica.  En ella es contenen les condicions en les quals es presten els serveis que ofereix l’Ajuntament de Burjassot en la seua Carta, tals com la seguretat, l’ordenació del trànsit, la protecció del medi ambient, els serveis socials, l’atenció al públic, etc. i en els quals s’inclou a totes les àrees municipals. Així mateix, reprodueix els drets i deures dels veïns i les veïnes i la manera en la qual poden col·laborar amb el Consistori a través de la presentació de suggeriments, queixes i reclamacions.